Abasawo mu ddwaliro lya Gavumenti erye Kisomoro ekisangibwa mu ggombolola ye Kisomoro mu district ye Bunyangabu banaatera kunoga Mululuuza,Bigagi,Ssere na Sseziwundu bayengere abalwadde oluvannyuma lw’okuggweebwako eddagala erisinga okwetaagibwa abalwadde.Atwala eddwaliro lino Sarah Kabaranzi ategeezezza nti eddagala erijjanjaba ebirwadde by’obukaba,eby’ekiziyiro n’endwadde z’emimiro ssaako obuyiso obuyisibwamu eddagala eri abalwadde abatakubwa Mpiso za muddiringana obumanyiddwa nga Cannulas.
Ono agamba nti ekitongole ky’eby’eddagala eky’eggwanga kyasemba okubawa eddagala emyezi Ena egiyise nga bazzenga badduukirirwa kitongole kya Bubirigi ekya Beligian Development Agency okuva mu mwezi ogw’okuna ng’abalwadde ebiro bino babasindika mu ddwaliro lye Fortportal ate eriri ewala ennyo.
lug_Latn lug_Latn